《公事后禁门三首 其二》
明代·蔡羽

绀宇环天第，青苔琐汉宫。翠华雕辇去，露榭舞衣空。

风散琼林绮，花流温沼红。玉人抱银钥，羽校列云中。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。